proxectonos/corpus_dominio_legal_administrativo_tmp huggingface dataset:
RESOLUCIÓN do 12 de abril de 2021 pola que se publica a modificación do plan de estudos da titulación de grao en Linguas Estranxeiras.
Universidade de Vigo — III. Outras disposicións — 21/04/2021

O plan de estudos da titulación de grao en Linguas Estranxeiras pola Universidade de Vigo foi publicado no Boletín Oficial del Estado do 1 de novembro de 2010, unha vez establecido o carácter oficial do título polo Acordo do Consello de Ministros do 30 de outubro de 2009, publicado mediante a Resolución da Secretaría de Estado de Universidades do 13 de novembro de 2009 (BOE do 5 de xaneiro de 2010).
De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Linguas Estranxeiras,
Esta reitoría
Publicar a modificación do plan de estudos conducente á obtención do título universitario oficial de graduado ou graduada en Linguas Estranxeiras pola Universidade de Vigo, que se recolle no anexo desta resolución.
Vigo, 12 de abril de 2021
Denominación do título: graduado ou graduada en Linguas Estranxeiras pola Universidade de Vigo.
Rama de coñecemento a que se adscribe o título (RD 1393/2007, do 29 de outubro): Artes e Humanidades.
Código da titulación: V01G181-Facultade de Filoloxía e Tradución, Campus de Vigo.
Código RUCT: 2500771.
Distribución do plan de estudos en créditos ECTS:
Distribución dos créditos da formación básica do plan de estudos:
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencia en organización académica e con anterioridade ao inicio do curso académico.
SEM.: semestre. MOD.: módulo (véxanse abreviaturas na táboa de organización da oferta de créditos).
CORRECCIÓN DE ERROS. Resolución do 8 de abril de 2021 pola que se establecen as bases reguladoras e se convocan para o ano 2021, en réxime de concorrencia competitiva, as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020 (código de procedemento IN500A).
Axencia Galega da Industria Forestal — III. Outras disposicións — 21/04/2021

Advertido erro na dita resolución, publicada no
Diario Oficial de Galicia
número 72, do luns 19 de abril, cómpre facer a seguinte rectificación:
Na páxina 19743, onde di: «b) Documentación relativa aos investimentos obxecto de baremación:...», debe dicir: «g) Documentación relativa aos investimentos obxecto de baremación:...».
RESOLUCIÓN do 13 de abril de 2021 sobre ampliación do prazo establecido no artigo 21 da Resolución do 10 de abril de 2019, pola que se aproba a convocatoria do procedemento de concesión de axudas correspondentes ao Programa estatal de incentivos á mobilidade eficiente e sustentable (programa MOVES), anualidade 2019 (Diario Oficial de Galicia número 74, do 16 de abril de 2019).
Axencia Instituto Enerxético de Galicia — III. Outras disposicións — 21/04/2021

Mediante o Real decreto 72/2019, do 15 de febreiro (
Boletín Oficial del Estado
número 41, do 16 de febreiro de 2019), establecéronse as bases reguladoras do programa de incentivos á mobilidade eficiente e sustentable (programa MOVES).
De acordo co disposto no artigo 21 da Resolución do 10 de abril de 2019, pola que se aproba a convocatoria do procedemento de concesión de axudas correspondentes ao Programa estatal de incentivos á mobilidade eficiente e sustentable (programa MOVES), o prazo máximo de execución e xustificación das actuacións será de 12 meses contados desde a data de notificación da resolución de concesión. Ademais, o prazo de execución das actuacións en ningún caso poderá exceder o 30 de xuño de 2021.
Con carácter xeral, o artigo 32 da Lei 39/2015, do 1 de outubro, do procedemento administrativo común das administracións públicas (LPACAP), indica que a Administración poderá acordar a ampliación dos prazos establecidos, de oficio ou por instancia de parte antes do vencemento do prazo de que se trate e se as circunstancias así o aconsellan.
O Inega pretende prorrogar os prazos de execución e xustificación das actuacións subvencionadas cando as empresas que non esgotasen o prazo de xustificación e execución dos investimentos o soliciten; no presente procedemento de concesión de axudas estanse a rexistrar solicitudes de prórroga por parte dos beneficiarios, motivadas nas dificultades existentes para executar e xustificar os investimentos subvencionados na referida data límite, por cuestións orzamentarias, de procedemento de contratación das obras e a demora nas entregas de materiais polos provedores; ademais non existe a posibilidade de causar prexuízos a terceiros.
Por todo o anterior, sobre a base dos requisitos e condicións previstos na normativa anteriormente citada,
Primeiro. Eliminar a data límite de xustificación establecida no artigo 21 das bases da convocatoria, que queda redactado do seguinte xeito:
«O prazo máximo de execución e xustificación das actuacións será de 12 meses contados desde a data de notificación da resolución de concesión».
Segundo. Publicar esta resolución no
Diario Oficial de Galicia
para os efectos previstos no artigo 44 e 45.3 da LPACAP.
Terceiro. De acordo co disposto no artigo 32.3 de la LPACAP, contra o presente acordo non cabe recurso de ningún tipo.
Santiago de Compostela, 13 de abril de 2021
ORDE do 16 de abril de 2021 pola que se fai público o incremento do crédito das axudas previstas na Orde do 30 de decembro de 2020 pola que se regulan as bases que rexerán o procedemento de concesión de axudas a entidades privadas para o fomento da gratuidade da atención educativa para segundos fillos ou fillas e sucesivos/as en escolas infantís 0-3, e se procede á súa convocatoria para os anos 2021 e 2022 (código de procedemento BS420C).
Consellería de Política Social — III. Outras disposicións — 21/04/2021

A Orde do 30 de decembro de 2020 pola que se regulan as bases que rexerán o procedemento de concesión de axudas a entidades privadas para o fomento da gratuidade da atención educativa para segundos fillos ou fillas e sucesivos/as en escolas infantís 0-3 e se procede á súa convocatoria para os anos 2021 e 2022 (código de procedemento BS420C) determina no seu artigo 2 que ás axudas que se establecen no seu articulado se destina un orzamento total de 10.636.364 euros, coa seguinte desagregación:
A devandita orde establece, no seu artigo 2.2, que o crédito consignado na aplicación 2020.13.02.312B.470.2 poderá ser obxecto de ampliación, tal e como se establece no artigo 7.un.s) da Lei 3/2021, do 28 de xaneiro, de orzamentos xerais da Comunidade Autónoma de Galicia para o ano 2021.
Dada a insuficiencia de crédito da Orde do 30 de decembro de 2020 debido ao aumento do número de solicitudes e do número de nenos/as segundos irmáns e sucesivos/as beneficiarios/as da gratuidade da atención educativa e da matrícula é necesario incrementar a aplicación orzamentaria 13.02.312B.470.2 en 3.500.000 euros para o ano 2021 e 2.250.000 euros para a anualidade 2022 para atender todas as solicitudes presentadas e, posto que existe crédito dispoñible na aplicación orzamentaria 13.02.312B.480.12 que cumpre os requisitos establecidos no artigo 30.2 do Decreto 11/2009, do 8 de xaneiro, parece oportuno realizar o dito incremento.
Con este incremento preténdese dar cumprimento a un dos obxectivos do Programa de apoio á natalidade posto en marcha pola Xunta de Galicia, que é facilitar á cidadanía o acceso a recursos de educación infantil de calidade, dado que constitúen un piar esencial para facilitar a conciliación da vida familiar e laboral.
Por todo o exposto e no uso das facultades que me foron conferidas,
Artigo único.
Incremento dos créditos
Increméntase o crédito destinado ao financiamento das axudas previstas na Orde do 30 de decembro de 2020 pola que se regulan as bases que rexerán o procedemento de concesión de axudas a entidades privadas para o fomento da gratuidade da atención educativa para segundos fillos ou fillas e sucesivos/as en escolas infantís 0-3 e se procede á súa convocatoria para os anos 2021 e 2022 (código de procedemento BS420C). O importe total do dito incremento, que se realizará na aplicación orzamentaria 2021.13.02.312B.470.2, é o seguinte.
A publicación desta orde non supón a apertura dun novo prazo de presentación de solicitudes.
Disposición derradeira única.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 16 de abril de 2021
RESOLUCIÓN do 15 de abril de 2021, da Secretaría Xeral da Emigración, pola que se fai pública a convocatoria extraordinaria da reunión da Comisión Delegada do Consello de Comunidades Galegas.
Vicepresidencia primeira e Consellería de Presidencia, Xustiza e Turismo — III. Outras disposicións — 21/04/2021

En cumprimento do establecido nos artigos 27 e 28 do Decreto 111/2015, do 6 de agosto, polo que se aproba o Regulamento de organización e de funcionamento do Consello de Comunidades Galegas, coa conformidade do presidente da Xunta de Galicia,
Facer pública a convocatoria extraordinaria da reunión da Comisión Delegada do Consello de Comunidades Galegas, que se celebrará o día 4 de maio de 2021, mediante videoconferencia, de conformidade co previsto nos artigos 21.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia e 17.1 da Lei 40/2015, do 1 de outubro, do réxime xurídico do sector público.
Santiago de Compostela, 15 de abril de 2021
RESOLUCIÓN do 15 de xullo de 2021, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 3 de agosto de 2016 pola que se establecen as bases reguladoras para a concesión de axudas, en réxime de concorrencia competitiva, a proxectos de cooperación interterritoriais e transnacionais dos grupos de acción local do sector pesqueiro (GALP), para o desenvolvemento sustentable das zonas de pesca no marco do Fondo Europeo Marítimo e de Pesca (FEMP) 2014-2020, ao abeiro das estratexias de desenvolvemento local participativo (EDLP) (Diario Oficial de Galicia número 166, do 2 de setembro), modificada pola Orde do 29 de decembro de 2020 (Diario Oficial de Galicia número 15, do 25 de xaneiro de 2021) (código de procedemento PE155B).
Consellería do Mar — III. Outras disposicións — 02/08/2021

De conformidade co establecido no artigo 15.1 da Lei 9/2007, do 13 de xuño, de subvencións de Galicia «Os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención».
Na súa virtude,
Ordenar a publicación no
Diario Oficial de Galicia
das axudas concedidas, na convocatoria de 2021, con cargo á aplicación orzamentaria 15.03.723C.780.1 para o financiamento de proxectos de cooperación interterritoriais e transnacionais dos grupos de acción local do sector pesqueiro (GALP), ao abeiro das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro (GALP), cofinanciadas nun 85 % polo Fondo Europeo Marítimo e de Pesca (FEMP).
Santiago de Compostela, 15 de xullo de 2021
ORDE do 15 de xullo de 2021 pola que se extingue a autorización do centro privado Fundación Laboral de la Construcción, de Teo, por cesamento de actividades docentes.
Consellería de Cultura, Educación e Universidade — III. Outras disposicións — 02/08/2021

A titularidade do centro privado (CPR) Fundación Laboral de la Construcción, de Teo (A Coruña), solicita a extinción da autorización por cesamento de actividades docentes.
O expediente tramitouse de conformidade co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1.
Extinción da autorización
Extinguir, de conformidade co artigo 17.1 do Decreto 133/1995, do 10 de maio, por cesamento nas súas actividades docentes, por instancia da titularidade do centro, a autorización do centro privado (CPR) Fundación Laboral de la Construcción, de Teo, código do centro 15032819.
Artigo 2.
Inscrición no rexistro
A presente extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas , ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de xullo de 2021
ORDE do 29 de abril de 2021 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 10/05/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Cámara Oficial de Comercio, Industria, Servizos e Navegación da Coruña,
O nomeamento de Manuel Galdo Pérez como vogal no Consello de Administración da Autoridade Portuaria da Coruña, en representación da citada cámara.
Santiago de Compostela, 29 de abril de 2021
ORDE do 29 de abril de 2021 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 10/05/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Cámara Oficial de Comercio, Industria, Servizos e Navegación da Coruña,
O cesamento de Gonzalo Ortiz Amor como vogal representante da citada cámara no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 29 de abril de 2021
DECRETO 113/2021, do 15 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción Fomento da mobilidade sustentable, senda na PO-223, treito O Couso-O Sobral, puntos quilométricos 3+600-5+760, de clave PO/16/262.06, no concello de Pontevedra.
Consellería de Infraestruturas e Mobilidade — III. Outras disposicións — 02/08/2021

Antecedentes:
Primeiro. Con data do 2 de outubro de 2020 publicouse no
Diario Oficial de Galicia
número 200 o Anuncio do 16 de setembro de 2020 polo que se somete ao trámite de información pública a separata para información pública do proxecto de construción Fomento da mobilidade sustentable, senda na PO-223, treito O Couso-O Sobral, p.q. 3+600- 5+760, de clave PO/16/262.06, así como a relación individual de bens, dereitos e propietarios afectados polo proxecto referenciado.
Segundo. Tras a análise dos informes, alegacións e certificados presentados, o 23 de xuño de 2021 apróbase o expediente de información pública e definitivamente o proxecto de construción Fomento da mobilidade sustentable, senda na PO-223, treito: O Couso-O Sobral, p.q. 3+600-5+760, de clave PO/16/262.06.
O obxecto deste proxecto é a creación dunha senda peonil e ciclista na estrada PO-223 no concello de Pontevedra, entre os p.q. 3+600 e 5+760, así como unha serie de actuacións complementarias a esta: modificacións puntuais do trazado da estrada para o encaixe da senda (p.q. 3+650 e 4+600), mellora das principais interseccións existentes coa implantación de semiglorietas e cuñas de aceleración e deceleración; e mellora e delimitación de paradas de bus xa existentes nos p.q. 3+850 e 5+300.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día quince de xullo de dous mil vinte e un,
Artigo único. Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción Fomento da mobilidade sustentable, senda na PO-223, treito: O Couso-O Sobral, p.q. 3+600-5+760, de clave PO/16/262.06.
Santiago de Compostela, quince de xullo de dous mil vinte e un
ORDE do 27 de abril de 2021 pola que se nomean vogais do Xurado de Expropiación de Galicia.
Consellería de Infraestruturas e Mobilidade — II. Autoridades e persoal — 11/05/2021

A Lei 2/2016, do 10 de febreiro, do solo de Galicia, dispón no seu artigo 11.1, que o Xurado de Expropiación de Galicia é un órgano colexiado permanente da Comunidade Autónoma de Galicia especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial. O devandito precepto establece, entre outros aspectos, as funcións deste xurado, sendo desenvolvidas mediante o Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, e polo Regulamento de organización e réxime de funcionamento do Xurado de Expropiación de Galicia, aprobado por medio do Decreto 172/2018, do 20 de decembro.
O artigo 7.1.f) do Decreto 172/2018, do 20 de decembro, establece, respecto da composición do Xurado, que entre os vogais figuren sete profesionais libres colexiados con acreditada competencia nas materias propias das competencias do Xurado, nomeados pola consellería de adscrición, por proposta dos presidentes dos colexios profesionais de Galicia a que pertenzan, entre os que figura o Colexio Oficial de Enxeñeiros de Montes de Galicia.
Este mesmo artigo establece que as persoas titulares das vogalias previstas nas alíneas c), d), e) e f) serán substituídas nos casos de vacante, ausencia ou enfermidade polos suplentes designados no momento do seu nomeamento.
Pola súa parte, o artigo 11 do referido decreto establece que as persoas titulares das vogalías previstas nas alíneas c), d), e) e f) do artigo 7.1 poderán ser substituídas por proposta das administracións, entidades, organizacións e asociacións que as propuxesen, e as persoas así nomeadas permanecerán no seu cargo, como máximo, polo tempo que lles falte ás substituídas para o cumprimento do mandato.
En virtude da Orde do 22 de marzo de 2018 (publicada no DOG núm. 68, do 9 de abril), pola que se nomean vogais do Xurado de Expropiación de Galicia, realizouse o nomeamento dos vogais, titular e suplente, en representación do Colexio Oficial de Enxeñeiros de Montes de Galicia.
O Colexio Oficial de Enxeñeiros de Montes de Galicia enviou unha proposta de nomeamento de novos vogais, titular e suplente representantes dese colexio.
Por todo isto,
Artigo único
Noméanse as persoas que se relacionan no anexo como vogais suplentes do Xurado de Expropiación de Galicia, polo tempo que resta de mandato dos vogais a que substitúen.
Santiago de Compostela, 27 de abril de 2021
Vogais do Xurado de Expropiación de Galicia segundo o disposto no artigo 7.1.f) do Decreto 172/2018, do 20 de decembro.
1. En representación do Colexio Oficial de Enxeñeiros de Montes de Galicia:
Titular: Rosalía Castro Ríos.
Suplente: Juan Carlos Llamazares Díaz.
ORDE do 3 de maio de 2021 pola que se nomean membros da Comisión de Toponimia.
Vicepresidencia primeira e Consellería de Presidencia, Xustiza e Turismo — II. Autoridades e persoal — 04/05/2021

A Comisión de Toponimia é o órgano de estudo, asesoramento e consulta da Xunta de Galicia para a determinación dos nomes oficiais da toponimia galega e para efectuar as consultas que sexan necesarias con tal fin.
As funcións e a composición da Comisión de Toponimia están reguladas no Decreto 174/1998, do 5 de xuño, polo que se modifica o Decreto 43/1984, do 23 de marzo, polo que se regulan as funcións e a composición da Comisión de Toponimia.
A composición do Pleno da Comisión fíxase no artigo 3 do Decreto 174/1998, e nel indícase que está integrado polo presidente, un vicepresidente primeiro, un vicepresidente segundo e un secretario e que, ademais, formarán parte del catro vogais natos, cinco vogais representativos e seis vogais de libre designación.
De conformidade coas atribucións que me confire o artigo 3 do citado decreto e unha vez recibidas as propostas correspondentes,
Nomear membros da Comisión de Toponimia as persoas que se relacionan e en representación das institucións que se indican:
a) Vogais representativos:
– Rosario Álvarez Blanco, en representación do Consello da Cultura Galega.
– Xesús Ferro Ruibal, en representación da Real Academia Galega.
– Ana Isabel Boullón Agrelo, en representación do Instituto da Lingua Galega.
– Eduardo Pardo de Guevara y Valdés, en representación do Instituto Padre Sarmiento.
– Miguel Pazos Otón, en representación da Facultade de Xeografía e Historia.
b) Vogais de libre designación:
– Vicente Feijóo Ares.
– Beatriz García Turnes.
c) Secretaria:
– Eva Muíño García.
Santiago de Compostela, 3 de maio de 2021
RESOLUCIÓN do 16 de marzo de 2021, da Xerencia da Área Sanitaria de Pontevedra e O Salnés, pola que se modifica a composición do Consello Asesor de Pacientes desta área sanitaria.
Servizo Galego de Saúde — II. Autoridades e persoal — 29/03/2021

De acordo coa Orde do 16 de outubro de 2018 pola que se regula a composición e o réxime de funcionamento dos consellos asesores de pacientes de área, publicada o día 31 de outubro de 2018 no
Diario Oficial de Galicia
, achego a nova composición do Consello Asesor de Pacientes da Área Sanitaria de Pontevedra e O Salnés:
Presidente: xerente da Área Sanitaria, Dr. José Ramón Gómez Fernández
Vogais:
• Órganos unipersoais da Xerencia da Área Sanitaria de Pontevedra e O Salnés:
Directora de Procesos Asistenciais, Dra. Sonia Fernández-Arruty Ferro
Directora de Recursos Humanos, Yolanda Lesmes Romero
Director de Recursos Económicos, Vicente García Fernández
Directora de Atención Primaria, Dra. Ana Belén Piñón Gamallo
Director de Atención Hospitalaria, Dr. Tomás Ardid Posada
Directora de Procesos de Soporte, Dra. M. Estrella López-Pardo Pardo
Director de Enfermaría, Juan Alberto Vázquez Vilar
Directora do Distrito Sanitario do Salnés, Dra. Ana M. Ogando Canabal
• Asociacións:
Asociación de Diagnosticad@s de Cancro de Mama (Adicam)
Asociación Española contra el Cáncer (AECC)
Asociación de Familiares de Enfermos de Alzheimer y otras Demencias de Pontevedra (Afapo)
Asociación Galega de Hemofilia (Agadhemo)
Asociación Galega de Afectados pola Esclerose Lateral Amiotrófica (Agaela)
Asociación Galega de Linfedema (AGL)
Asociación de Familiares y Amigos de Enfermos Psíquicos (Alba)
Asociación para a Loita contra as Enfermidades do Ril (Alcer Pontevedra)
Atención a la Parálisis Cerebral y Afines (Amencer-Aspace)
Asociación de Nenas, Nenos e Xente Nova con Diabete de Galicia (Anedia)
Alcohólicos Rehabilitados de Vilagarcía de Arousa (Areva)
Asociación Enfermos de Artrite Pontevedra (Asearpo)
Asociación Gallega contra las Enfermedades Neuromusculares (Asem Galicia)
Asociación Sociosanitaria Enfermedades Inflamatorias Intestinales y Ostomizad@s (ASSEII)
Asociación Tratamiento del Autismo (Bata)
Federación Gallega de Enfermedades Raras e Crónicas (Fegerec)
Asociación Galega de Fibrose Quística (AGFQ)
Liga Reumatolóxica Galega (LRG)
Asociación Párkinson de la Provincia de Pontevedra (Apropark)
Asociación Juan XXIII
Asociación Síndrome de Down Pontevedra (Xuntos)
Asociación de Alcohólicos Rehabilitados de Pontevedra
Secretaría: Ana Belén Calvo Miguélez
Pontevedra, 16 de marzo de 2021
RESOLUCIÓN do 27 de abril de 2021 pola que se amplía o prazo de disposición dos préstamos IFI extraordinarios COVID-19, previstos no instrumento financeiro Préstamos pemes Galicia-programa operativo Feder Galicia 2014-2020, convocados mediante a Resolución do 13 de novembro de 2020 (Diario Oficial de Galicia número 235, do 20 de novembro) (código de procedemento IG534C).
Instituto Galego de Promoción Económica — III. Outras disposicións — 05/05/2021

Mediante a Resolución do 3 de agosto de 2020 déuselle publicidade ao acordo do Consello de Dirección do Igape que aproba as bases reguladoras dos préstamos previstos no instrumento financeiro Préstamos pemes Galicia-programa operativo Feder Galicia 2014-2020, e procedeuse á convocatoria, en réxime de concorrencia non competitiva, da modalidade de préstamos IFI Innova (DOG núm. 163, do 14 de agosto).
Posteriormente, mediante a Resolución do 13 de novembro de 2020, deuse publicidade ao acordo do Consello de Dirección do Igape que modificou parcialmente as bases reguladoras dos préstamos previstos no instrumento financeiro Préstamos pemes Galicia e convocou, en réxime de concorrencia non competitiva, a modalidade dos préstamos IFI extraordinarios COVID-19 (DOG núm. 235, do 20 de novembro), que establecía no punto cuarto da resolución como prazo máximo de disposición dos fondos dos préstamos IFI extraordinarios COVID-19 o 30 de xuño de 2021.
O importante volume de expedientes da liña IFI extraordinarios COVID-19, que excede 400 solicitudes de préstamo (en concreto, 409) que deben ser analizadas e resoltas, para posteriormente tramitarse a formalización ante un fedatario público dos contratos de préstamo e seguidamente a disposición dos fondos para o seu ingreso nas contas dos beneficiarios, fai aconsellable prorrogar o prazo máximo de disposición previsto na convocatoria ata o 30 de decembro de 2021, de forma que se posibilite dar máis ampla cobertura ás necesidades de financiamento corrente das pemes especialmente afectadas pola crise sanitaria COVID-19.
Por todo o anterior, de conformidade coas facultades que teño conferidas,
Artigo 1
Fixar no 30 de decembro de 2021 a data límite para presentar a solicitude de disposición de fondos establecida no punto cuarto da Resolución do 13 de novembro de 2020 pola que se dá publicidade do acordo do Consello de Dirección que modifica as bases reguladoras dos préstamos previstos no instrumento financeiro Préstamos pemes Galicia-programa operativo Feder Galicia 2014-2020 e se convoca a liña de préstamos IFI extraordinarios COVID-19.
Artigo 2
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 27 de abril de 2021
CORRECCIÓN DE ERROS. Decreto 65/2021, do 15 de abril, polo que se modifica o Decreto 26/2019, do 7 de marzo, polo que se establece a estrutura orgánica da Consellería de Infraestruturas e Mobilidade.
Consellería de Infraestruturas e Mobilidade — I. Disposicións xerais — 03/05/2021

Advertido un erro no citado decreto, publicado no
Diario Oficial de Galicia
número 77, do 26 de abril de 2021, cómpre efectuar a seguinte corrección:
Na páxina 20727, no punto un do artigo único, onde di: «Un. O número 2.3 do artigo 11 queda redactado como segue:», debe dicir: «Un. Suprímese o punto 2.4 do artigo 11 e o punto 2.3 queda redactado como segue:».
RECURSO de inconstitucionalidade 1975/2021 contra o punto 5 do artigo único da Lei da Comunidade Autónoma de Galicia 8/2021, do 25 de febreiro, de modificación da Lei 8/2008, do 10 de xullo, de saúde de Galicia, en canto dá nova redacción ao artigo 38.2 da lei modificada.
Tribunal Constitucional — I. Disposicións xerais — 03/05/2021

O Pleno do Tribunal Constitucional, mediante a Providencia do 22 de abril de 2021, acordou completar a Providencia do 20 de abril de 2021 e admitir a trámite o recurso de inconstitucionalidade número 1975/2021, promovido polo presidente do Goberno, contra o punto 5 do artigo único da Lei da Comunidade Autónoma de Galicia 8/2021, do 25 de febreiro, de modificación da Lei 8/2008, do 10 de xullo, de saúde de Galicia, en canto dá nova redacción ao artigo 38.2 da lei modificada. E faise constar que o presidente do Goberno invocou o artigo 161.2 da Constitución, o que produce a suspensión da vixencia e aplicación do precepto impugnado desde a data de interposición do recurso (6.4.2021) para as partes do proceso e desde a publicación do correspondente edicto no
Boletín Oficial del Estado
, para os terceiros.
Madrid, 22 de abril de 2021
EXTRACTO da Resolución do 16 de abril de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á redacción de plans de emerxencia ante situacións de seca, e se convocan para o ano 2021 (código de procedemento AU100A).
Augas de Galicia — III. Outras disposicións — 04/05/2021

BDNS (Identif.): 558305.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias destas subvencións os concellos responsables dos sistemas de abastecemento á poboación.
Segundo. Obxecto
Bases reguladoras para a concesión de subvencións aos concellos, en réxime de concorrencia competitiva, para redactar plans de emerxencia ante situacións de seca, e convocar estas subvencións para o ano 2021 (código de procedemento AU100A).
Terceiro. Bases reguladoras
Publícase conxuntamente este extracto coa Resolución do 16 de abril de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á redacción de plans de emerxencia ante situacións de seca, e se convocan para o ano 2021 (código de procedemento AU100A).
Cuarto. Importe
As subvencións reguladas ao abeiro desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por importe de douscentos cincuenta mil euros (250.000 €).
O importe das subvencións será do 80 % do investimento subvencionable, co límite máximo de quince mil euros (15.000 €) por solicitude (imposto sobre o valor engadido incluído), ata esgotar o crédito previsto nesta resolución.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no Diario Oficial de Galicia.
Santiago de Compostela, 16 de abril de 2021
EXTRACTO da Resolución do 12 de abril de 2021 pola que se aproban as bases reguladoras para a concesión de axudas, en réxime de concorrencia non competitiva, para a adquisición e instalación de equipamentos de medida do caudal subministrado en alta por sistemas de abastecemento de auga potable de titularidade pública na Comunidade Autónoma de Galicia, e se convocan para o ano 2021 (código de procedemento AU301A).
Augas de Galicia — III. Outras disposicións — 04/05/2021

BDNS (Identif.): 558247.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias destas axudas os concellos, as mancomunidades, os consorcios e outras entidades locais recollidas na Lei 5/1997, de 22 de xullo, de Administración local de Galicia, responsables de sistemas de abastecemento de auga potable que dean servizo a menos de 50.000 habitantes.
Segundo. Obxecto
Bases reguladoras para a concesión de axudas, en réxime de concorrencia non competitiva, para a adquisición e instalación de dispositivos de medición do caudal captado en sistemas de abastecemento de titularidade local da Comunidade Autónoma de Galicia (código de procedemento AU301A).
Terceiro. Bases reguladoras
Publícase conxuntamente este extracto coa Resolución do 12 de abril de 2021 pola que se aproban as bases reguladoras para a concesión de axudas, en réxime de concorrencia non competitiva, para a adquisición e instalación de equipos de medida do caudal subministrado en alta por sistemas de abastecemento de auga potable de titularidade pública na Comunidade Autónoma de Galicia, e se convocan para o ano 2021 (código de procedemento AU301A).
Cuarto. Importe
As axudas reguladas ao abeiro desta resolución financiaranse con cargo á conta financeira 6566. Subvencións de capital a corporacións locais, da entidade pública empresarial Augas de Galicia. O importe total asignado a esta convocatoria ascende a cincocentos mil euros (500.000,00 €).
O importe das axudas será do 100 % do investimento da actuación proposta, ata esgotar o crédito e cos límites máximos por solicitude que se indican a continuación (IVE incluído):
a) Quince mil euros (15.000 €) en entidades de entre 20.001 e 50.000 habitantes.
b) Doce mil euros (12.000 €) en entidades de entre 10.001 e 20.000 habitantes.
c) Nove mil euros (9.000 €) en entidades de entre 5.001 e 10.000 habitantes.
d) Seis mil euros (6.000 €) en entidades de entre 2.001 e 5.000 habitantes.
e) Tres mil euros (3.000 €) en entidades de 2.000 habitantes ou menos.
Quinto. Prazo de presentación de solicitudes
O prazo de presentación de solicitudes comezará o día seguinte ao da publicación desta resolución no
Diario Oficial de Galicia
e rematará o 1 de setembro de 2021.
Santiago de Compostela, 12 de abril de 2021
EXTRACTO da Resolución do 12 de marzo de 2021, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora e de subvencións COVID-19 para o mantemento do autoemprego na Comunidade Autónoma galega das persoas emigrantes galegas retornadas, e se procede á súa convocatoria para o ano 2021 (código de procedemento PR937A).
Vicepresidencia primeira e Consellería de Presidencia, Xustiza e Turismo — III. Outras disposicións — 29/03/2021

BDNS (Identif.): 554508.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index).
Primeiro.
Persoas beneficiarias
As persoas que, residindo fóra de España, se establezan na Comunidade Autónoma galega:
1. As persoas galegas e nacidas en Galicia.
2. Os cónxuxes ou persoas con unión análoga á conxugal e os descendentes por consanguinidade das persoas galegas e nacidas en Galicia.
Segundo.
Obxecto
Establecer as bases que regularán o procedemento de concesión, en réxime de concorrencia non competitiva, das dúas liñas de subvencións dirixidas a persoas emigrantes galegas retornadas que exerzan a súa actividade laboral ou profesional na Comunidade Autónoma galega:
– Liña 1 subvencións para promover o autoemprego e a actividade emprendedora: teñen por finalidade fomentar o seu establecemento como persoas traballadoras autónomas ou por conta propia.
– Liña 2 subvencións COVID-19 para mantemento do autoemprego: destinadas a compensar as perdas provocadas pola redución da actividade económica das persoas traballadoras autónomas ou por conta propia no contexto actual de pandemia.
Terceiro.
Bases reguladoras
Resolución do 12 de marzo de 2021, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora e de subvencións COVID-19 para o mantemento do autoemprego na Comunidade Autónoma galega das persoas emigrantes galegas retornadas, e se procede á súa convocatoria para o ano 2021 (código de procedemento PR937A).
Cuarto.
Importe
Para a concesión destas subvencións destinarase un crédito total de 800.000 euros con cargo á aplicación orzamentaria 04.30.312C.470.0.
Quinto.
Prazo de presentación de solicitudes
O prazo de presentación de solicitudes comezará a partir do día seguinte ao da publicación desta resolución no
Diario Oficial de Galicia
e rematará o 30 de setembro de 2021.
Santiago de Compostela, 12 de marzo de 2021
RESOLUCIÓN do 15 de abril de 2021 pola que se notifican as resolucións relativas á asignación de dereitos de pagamento básico da reserva nacional da campaña 2020 e as resolucións pendentes de campañas anteriores.
Fondo Galego de Garantía Agraria — III. Outras disposicións — 03/05/2021

Para os efectos de establecer en Galicia o procedemento de solicitude para a asignación de dereitos de pagamento básico procedentes da reserva nacional da campaña 2020, no marco establecido polo Real decreto 1076/2014, do 19 de decembro, sobre asignación de dereitos de réxime de pagamento básico da política agraria común, publicouse a Orde da Consellería do Medio Rural, do 12 de febreiro de 2020, pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
O Fondo Galego de Garantía Agraria (Fogga), con base no disposto nos artigos 23 a 27 do Real decreto 1076/2014, tramitou e informou sobre as solicitudes de acceso á reserva nacional dando traslado dos expedientes á persoa titular da presidencia do Fondo Español de Garantía Agraria (FEGA) para a súa resolución.
De acordo co disposto no artigo 27.1 do devandito Real decreto 1076/2014, a persoa titular da presidencia do FEGA comunicou ao Fogga para a súa notificación ás persoas solicitantes a resolución sobre a asignación de solicitudes de dereitos de pagamento básico da reserva nacional.
Así mesmo, tras a análise das diferentes casuísticas na asignación de dereitos non resoltas ata a data, notifícanse as resolucións de asignación de dereitos da reserva nacional pendentes da campaña regulada na Orde da Consellería do Medio Rural, do 10 de marzo de 2015, pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control, na Orde da Consellería do Medio Rural, do 6 de febreiro de 2018, pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control, e na Orde da Consellería do Medio Rural, do 22 de xaneiro de 2019, pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
Conforme co anterior, esta dirección
Primeiro. Facer pública e notificar na páxina web do Fogga (https://fogga.xunta.gal/gl/pac/consultas_pac/dereitos_de_pagamento_basico) a resolución da persoa titular da presidencia do FEGA de asignación de dereitos de pagamento básico da reserva nacional da campaña 2020 e a notificación das resolucións pendentes de campañas anteriores.
Segundo. Contra a resolución da persoa titular da presidencia do FEGA as persoas interesadas poderán interpoñer recurso de alzada ante a persoa titular do Ministerio de Agricultura, Pesca e Alimentación, no prazo dun mes contado desde o día seguinte á publicación desta notificación no
Diario Oficial de Galicia
.
Santiago de Compostela, 15 de abril de 2021
RESOLUCIÓN do 21 de abril de 2021, da Secretaría Xeral de Educación e Formación Profesional, pola que se designan os membros e se fai pública a composición do xurado que seleccionará, analizará e valorará as solicitudes das persoas aspirantes aos premios extraordinarios de formación profesional de grao superior correspondentes ao curso 2019/20.
Consellería de Cultura, Educación e Universidade — III. Outras disposicións — 03/05/2021

A Orde da Consellería de Cultura, Educación e Universidade do 18 de marzo de 2021, pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2019/20 (Diario Oficial de Galicia do 12 de abril), establece no seu artigo 11 que, para a selección, análise e valoración das solicitudes, a persoa titular da Secretaría Xeral de Educación e Formación Profesional designará un xurado de selección composto por un presidente ou unha presidenta e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de Educación.
De conformidade co establecido no citado artigo 11 e na disposición derradeira primeira da citada Orde do 18 de marzo de 2021,
Designar os membros do xurado de selección que deberá seleccionar, analizar e valorar as solicitudes das persoas aspirantes aos premios extraordinarios de formación profesional de grao superior correspondentes ao curso 2019/20 e facer pública a súa composición, que é a que figura a seguir:
– Titulares:
Presidente: Iván Mira Fernández, subdirector xeral de Ordenación, Inspección e Avaliación do Sistema Educativo, por delegación do secretario xeral de Educación e Formación Profesional.
Vogais:
– Suplentes:
Presidente: Juan Durán Alonso, subdirector xeral de Aprendizaxe Permanente e Ensinanzas de Réxime Especial.
Vogais:
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 21 de abril de 2021
ORDE do 19 de abril de 2021 pola que se resolve a integración da biblioteca do Colexio Médico de Ourense e da biblioteca da Agrupación Folclórica Queixumes dos Pinos na Rede de bibliotecas de Galicia.
Consellería de Cultura, Educación e Universidade — III. Outras disposicións — 03/05/2021

O ámbito de actuación da Consellería de Cultura, Educación e Universidade responde ao vixente marco institucional de distribución de competencias, configurado basicamente no Estatuto de autonomía de Galicia. Este, no artigo 27.19, establece como competencia exclusiva da Xunta de Galicia o fomento da cultura en Galicia e, no artigo 32, establece que corresponde ao Goberno da nosa comunidade autónoma a defensa e promoción dos valores culturais do pobo galego.
De conformidade co Decreto 198/2020, do 20 de novembro, polo que se establece a estrutura orgánica da Consellería de Cultura, Educación e Universidade, esta asume as competencias de promoción e difusión da cultura, para potenciar a imaxe das bibliotecas e o fomento do acceso igualitario á cultura para toda a cidadanía a través da lectura.
Á Consellería de Cultura, Educación e Universidade, segundo o establecido na Lei 5/2012, do 15 de xuño, de bibliotecas de Galicia, como órgano de dirección e coordinación do Sistema galego de bibliotecas, correspóndelle tramitar e resolver os procedementos de integración de bibliotecas de titularidade pública ou privada na rede, segundo o establecido nesta lei e no seu desenvolvemento regulamentario.
O Colexio Médico de Ourense e a Agrupación Folclórica Queixumes dos Pinos de Ourense solicitaron a integración dos seus respectivos centros bibliotecarios na Rede de bibliotecas de Galicia e os servizos técnicos desta consellería comprobaron que cumpren cos requisitos exixidos no Decreto 41/2001, do 1 de febreiro, de refundición da normativa en materia de bibliotecas.
Por proposta do secretario xeral de Cultura, no exercicio das facultades que me confire o artigo 3 do Decreto 198/2020, do 20 de novembro, polo que se establece a estrutura orgánica da Consellería de Cultura, Educación e Universidade,
Primeiro. Aprobar integración dos seguintes centros bibliotecarios na Rede de bibliotecas de Galicia:
– Biblioteca do Ilustre Colexio Médico de Ourense.
– Biblioteca da Agrupación Folclórica Queixumes dos Pinos.
Segundo. A resolución favorable de integración estará condicionada á sinatura dun convenio onde se recolla a obriga do titular do centro bibliotecario de prestar un servizo público axustado ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 19 de abril de 2021